ఆశిష్ షెలార్

ఆశిష్ షెలార్ (జననం 3 అక్టోబర్ 1972) మహారాష్ట్ర రాష్ట్రానికి చెందిన రాజకీయ నాయకుడు. ఆయన వాండ్రే వెస్ట్ శాసనసభ నియోజకవర్గం నుండి మూడుసార్లు ఎమ్మెల్యేగా ఎన్నికై 2024 డిసెంబరు 15న మూడో ఫడ్నవీస్ మంత్రివర్గంలో ఇన్ఫర్మేషన్ టెక్నాలజీ, సాంస్కృతిక వ్యవహారాల శాఖ మంత్రిగా బాధ్యతలు చేపట్టాడు.
రాజకీయ జీవితం
ఆశిష్ షెలార్ భారతీయ జనతా పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2009 మహారాష్ట్ర శాసనసభ ఎన్నికలలో వాండ్రే వెస్ట్ శాసనసభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి బాబా సిద్దిఖీ చేతిలో 1,691 ఓట్ల తేడాతో ఓడిపోయాడు. ఆయన  2012లో మహారాష్ట్ర శాసనమండలి సభ్యుడిగా ఎన్నికై 2012 జూలై 28 నుండి 2014 అక్టోబర్ 27 వరకు ఎమ్మెల్సీగా పని చేసి  2014 మహారాష్ట్ర శాసనసభ ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి బాబా సిద్దిఖీపై 26,911 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు.

ఆశిష్ షెలార్ 2019 మహారాష్ట్ర శాసనసభ ఎన్నికలలో వాండ్రే వెస్ట్ శాసనసభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి బాబా సిద్దిఖీపై 26,507 ఓట్ల మెజారిటీతో గెలిచి  రెండోసారి ఎమ్మెల్యేగా ఎన్నికై 2019 జూన్ 16 నుండి 2019 నవంబర్ 12 వరకు పాఠశాల విద్యా శాఖ మంత్రిగా పని చేశాడు. ఆయన 2024 మహారాష్ట్ర శాసనసభ ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి ఆసిఫ్ జకారియాపై 19,931 ఓట్ల మెజారిటీతో గెలిచి వరుసగా మూడోసారి ఎమ్మెల్యేగా ఎన్నికై 2024 డిసెంబరు 15న మూడో ఫడ్నవీస్ మంత్రివర్గంలో ఇన్ఫర్మేషన్ టెక్నాలజీ, సాంస్కృతిక వ్యవహారాల శాఖ మంత్రిగా బాధ్యతలు చేపట్టాడు.

 మూలాలు 

వర్గం:మహారాష్ట్ర వ్యక్తులు
వర్గం:మహారాష్ట్ర రాజకీయ నాయకులు
వర్గం:2014 మహారాష్ట్ర శాసనసభ్యులు
వర్గం:2024 మహారాష్ట్ర శాసనసభ్యులు
వర్గం:2019 మహారాష్ట్ర శాసనసభ్యులు
వర్గం:భారతీయ జనతా పార్టీ రాజకీయ నాయకులు